b'\n_START_ARTICLE_\nEwa Kopacz\n_START_SECTION_\nBiografija\n_START_PARAGRAPH_\n1981\xc2\xa0m. baig\xc4\x97 Liublino medicinos universitet\xc4\x85, pediatr\xc4\x97. Dirbo \xc5\xa0ydlovece, buvo savivaldyb\xc4\x97s Sveikatos apsaugos skyriaus ved\xc4\x97ja. Nuo 2001\xc2\xa0m. penkis kartus rinkta Lenkijos Seimo nare (2001, 2005, 2007, 2011 ir 2015\xc2\xa0m.) pagal Pilie\xc4\x8di\xc5\xb3 platformos s\xc4\x85ra\xc5\xa1\xc4\x85, buvo \xc5\xa1ios partijos vicepirminink\xc4\x97 (2014-2016 m. - partijos pirminink\xc4\x97). 2006\xe2\x80\x932007\xc2\xa0m. vadovavo Seimo Sveikatos reikal\xc5\xb3 komitetui._NEWLINE_2007\xe2\x80\x932011\xc2\xa0m. dirbo Sveikatos apsaugos ministre Donaldo Tusko vyriausyb\xc4\x97je. Nuo 2011\xc2\xa0m. lapkri\xc4\x8dio 8 d.\xc2\xa0iki 2014 m. rugs\xc4\x97jo 22 d. \xe2\x80\x93 VII-tos kadencijos Lenkijos Seimo mar\xc5\xa1alka (pirmoji moteris \xc5\xa1iame poste)._NEWLINE_Po D.Tusko paskyrimo Europos Vadov\xc5\xb3 Tarybos pirmininku suformavo nauj\xc4\x85 Lenkijos vyriausyb\xc4\x99 ir jai nuo 2014 m. rugs\xc4\x97jo 24 d. vadovavo (antroji moteris-vyriausyb\xc4\x97s vadov\xc4\x97 Lenkijos istorijoje). 2015 m. Lenkijos parlamento rinkimuose buvo partijos s\xc4\x85ra\xc5\xa1o lyder\xc4\x97. E.Kopa\xc4\x8d asmeni\xc5\xa1kai surinko 230 894 balsus (geriausias rezultatas tarp Seimo nari\xc5\xb3), ta\xc4\x8diau Pilie\xc4\x8di\xc5\xb3 platforma rinkimus pralaim\xc4\x97jo (gavo 138 vietas, arba 29-niomis ma\xc5\xbeiau, nei tur\xc4\x97jo).Po rinkim\xc5\xb3 E.Kopa\xc4\x8d atsistatydino ir partijos pirminink\xc4\x97s posto.'